**BalatonföldvárI KÖZÖS ÖNKORMÁNYZATI HIVATAL**

**BALATONFÖLDVÁR-BÁLVÁNYOS-KEREKI-PUSZTASZEMES-SZÁNTÓD-SZÓLÁD-TELEKI**

**8623 Balatonföldvár, Petőfi S.u.1. Tel: 84-540-330. E-mail: pgmh@balatonfoldvar.hu**

**ELŐTERJESZTÉS**

Balatonföldvár Város, Bálványos Község, Kereki Község, Pusztaszemes Község,

Szántód Község, Szólád Község, Teleki Község Önkormányzata Képviselő-testületének 2023. november-decemberi ülésére

Előterjesztést készítette: Mikóné Fejes Ibolya aljegyző

Előterjesztés tárgya: Köztisztviselői illetményalap megállapításáról szóló rendelet megalkotása

***Tisztelt Képviselő-testület!***

**I.**

2023. január 1-től a minimálbér összege bruttó 232.000 Ft, a garantált bérminimum összege 296.400 Ft. A közszolgálati tisztviselőkről szóló 2011. évi CXCIX. törvény 1. mellékletében szereplő bértábla hosszú ideje nem tölti be szerepét, nem felel meg a közszolgálati életpályához szorosan kapcsolódó illetményrendszerre vonatkozó alapelveknek. Az alapilletmény eltérítése és a személyi illetmény megállapítása mára kényszerűségből alkalmazott eszközzé vált.

A köztisztviselői bérek rendezésére 2008. év óta nem történt központi intézkedés. Magyarország 2024. évi központi költségvetéséről szóló 2023. évi LV törvény (a továbbiakban: költségvetési törvény) 2024. évre is változatlan, 38.650 Ft összegű illetményalapot tartalmaz.

A költségvetési törvény 65. § (6) bekezdése értelmében lehetőség van arra, hogy a helyi önkormányzat képviselőtestülete 2024. évre vonatkozóan, a közszolgálati tisztviselőkről szóló 2011. évi CXCIX. törvényben foglaltaktól eltérőn, 38.650 Ft-nál magasabb összegben állapítsa meg a köztisztviselői illetményalapot.

*Költségvetési törvény 62.§ (6) bekezdés: „A helyi önkormányzat képviselő-testülete rendeletben a 2024. évben - az önkormányzat saját forrásai terhére - a … közös önkormányzati hivatalnál foglalkozatott köztisztviselők vonatkozásában - a közszolgálati tisztviselőkről szóló 2011. évi CXCIX. törvényben foglaltaktól eltérően - az (1) bekezdésben meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által Hivatalos Értesítőben közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető.”*

A képviselőtestület 2023. év vonatkozásában élt ezzel a lehetőséggel, és a tárgyévre az illetményalap összegét 48.000 Ft-ban állapította meg.

A Balatonföldvári Közös Önkormányzati Hivatal állományában lévő középfokú végzettségű köztisztviselők jelenleg 20%-os, a felsőfokú végzettségű köztisztviselők 30%-os illetménykiegészítésben részesülnek.

A Kttv. szerinti jelenlegi illetményalappal számolt besorolási bér a középfokú végzettségű dolgozók esetén, 20%-os illetménykiegészítés mellett sem éri el minden esetben a garantált bérminimum összegét.

A költségvetési törvény által biztosított lehetőség alapján, a köztisztviselők, ügykezelők és önkormányzati munkavállalók bérszintjének megtartása 2024. évben is indokolt, köztisztviselők esetében az illetményalap, változatlan, 48.000 Ft-ban történő meghatározásával.

**II.**

**ELŐZETES HATÁSVIZSGÁLATI LAP**

**(a jogalkotásról szóló 2010. évi CXXX. törvény 17. §-a alapján)**

A rendelettervezet tárgyalásának időpontja: 2023. november 23.

|  |  |
| --- | --- |
| Rendelet-tervezet megnevezése | ***2024. évi illetményalapról*** |
| Társadalmi hatás | A bérszínvonal megőrzése hozzájárul az önkormányzati hivatalban foglalkoztatott szakemberek helyben tartásához |
|  |  |
| Gazdasági, költségvetési hatás | A szükséges költségvetési forrást az állami támogatáson felül a közös önkormányzati hivatalt fenntartó önkormányzatoknak szükséges rendelkezésre bocsátani (megállapodás alapján) |
| Környezeti következmények | Nincsenek környezeti következmények |
| Egészségi következmények | Nincsenek egészségi következmények |
| Adminisztrációs terhek | Az adminisztrációs terhek a rendelet megalkotása esetén nem változnak |
| A rendelet megalkotásának szükségessége | Az önkormányzati hivatalban foglalkoztatott szakemberek helyben tartása |
| A jogalkotás elmaradásának várható következményei | Esetleges további szakember elvándorlás az állami szférába |
| A rendelet alkalmazásához szükséges | |
| Személyi feltételek | Rendelkezésre állnak |
| Szervezeti feltételek | Rendelkezésre állnak |
| Tárgyi feltételek | Rendelkezésre állnak |
| Pénzügyi feltelek | Rendelkezésre állnak |

**III.**

**RENDELETTERVEZET**

**… Önkormányzata Képviselő-testületének**

**../2023.(….) önkormányzati rendelete a 2024. évi illetményalapról**

… Önkormányzatának Képviselő-testülete Magyarország 2024. évi központi költségvetéséről szóló 2023. évi LV. törvény 75. § (3) bekezdés b) pontjában kapott felhatalmazás alapján, Magyarország 2024. évi központi költségvetéséről szóló 2023. évi LV. törvény 62. § (6) bekezdésében meghatározott feladatkörében eljárva a következőket rendeli el.

1.§

A rendelet hatálya a Balatonföldvári Közös Önkormányzati Hivatalban foglalkoztatott köztisztviselőkre terjed ki.

2.§

A Balatonföldvári Közös Önkormányzati Hivatalban foglalkoztatott köztisztviselők illetményalapjának mértéke 2024. évben 48.000 Ft.

3.§

Ez a rendelet a kihirdetését követő napon lép hatályba és 2025. január 3-án hatályát veszti.

… 2023. …

**……….. Dr. Törőcsik Gabriella**

**polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján … 15 napra elhelyezett hirdetménnyel 2023. … hó ... napján.

**Dr. Törőcsik Gabriella**

**jegyző**

*Balatonföldvár, 2023. november 10.*

***Mikóné Fejes Ibolya***

***aljegyző***

*Törvényességi ellenőrzésre bemutatva:*

*Ellenjegyezte: ………………………………….*

*Dr. Törőcsik Gabriella jegyző*